### 20.    Orientering om CO2-regnskab for Kalundborg Kommune som virksomhed 2019

**Åbent**

Sagsnr.: 326-2020-79796       J.nr.: 00.16.00           Dokumentnr.:
326-2020-341003

**Sagstype**

Orientering.

**Resume og sagens baggrund**

Kommunalbestyrelsen vedtog
den 22. juni 2011, at Kalundborg Kommune skulle tilslutte sig [adresse]
Naturfredningsforenings klimakommune-kampagne. Klimakommuneaftalen med DN
indebærer, at kommunen som virksomhed forpligter sig til at reducere sin
udledning af CO2 med minimum 2% årligt frem til og med 2020.

Af aftalen fremgår, at
Kalundborg Kommune skal udarbejde en årlig opgørelse over udledningen af CO2.
Administrationen har opgjort den samlede udledning af CO2 fordelt på
el, varme og transport for 2019 (bilag 1). CO2-opgørelsen bliver
sendt til DN som en del af afrapporteringen. Baggrundsnotat er vedhæftet som
bilag 2.

[adresse]
energiforbrug udgør ca. 2% af det samlede energiforbrug i hele Kalundborg
Kommune på geografisk niveau.

**Indstillinger**

Direktøren indstiller at sagen
tages til efterretning.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

I 2019 har Kalundborg
Kommune indfriet reduktionsmålene med en CO2-besparelse på 9,4% i
forhold til 2018. Dette er eksklusive besparelser i det nationale elnet, som
aftalen med DN foreskriver ikke inkluderes. Med en målsætning om at opnå en CO2-reduktion
på 2% årligt, har Kalundborg Kommune allerede i 2019 indfriet den fulde
målsætning og forventer yderligere reduktion i 2020. Kalundborg Kommune har i
perioden 2010-2019 opnået en samlet CO2-reduktion på 25,1%.

I tabel 1 herunder, ses en oversigt
over de opnåede akkumulerede CO2-besparelser for de enkelte år. Som
det fremgår af tabellen, er CO2-udledningen i 2011 steget med 2,1%,
mens CO2-udledningen de efterfølgende otte år er reduceret med 25,1%.

Tabel 1

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| År | 2011 | 2012 | 2013 | 2014 | 2015 | 2016 | 2017 | 2018 | 2019 |
| Samlet reduktion [%] | -2,1 | 0,1 | 3 | 4,2 | 5,5 | 7,7 | 12,8 | 15,7 | 25,1 |
| Samlet reduktion [ton] | -239,3 | 11,4 | 341,9 | 478,6 | 626,7 | 877,4 | 1.458,4 | 1900 | 3032 |

Af tabel 2 herunder over
udledningsområderne el, transport og varme fremgår det, at der er opnået ganske
positive reduktioner på alle tre områder fra 2010 til 2019. Den største
reduktion er opnået på elforbruget, og der er de seneste tre år sket en kraftig
reduktion af CO2-udledning til opvarmning. Årsagen til den
betydelige reduktion til opvarmning skyldes at emissionsfaktoren i
Kalundborg Forsynings fjernvarme er faldet med 34,5 procent i 2019, hvilket kan
tilskrives konverteringen af Asnæsværket fra kulfyring til flisfyring.

Tabel 2

|  |  |  |  |
| --- | --- | --- | --- |
| Udledningsområde | El\* | Transport | Opvarmning |
| Akkumuleret CO2-reduktion i 2019 [%] | 74,5 | 18,4 | 39,0 |

*\*Tabel 2 er i 2019 ændret fra at indeholde
effektbesparelse på el samt* CO2*-besparelse på transport og
opvarmning til at vise* CO2*-besparelser for alle tre områder*.

Elforbruget i kWh er
reduceret fra 21,5 procent i 2018 til 22,4 procent i 2019 som følge af en
målrettet indsats for at nedbringe energiforbruget. Det store fald i CO2-udledningen
fra elforbruget skyldes stort fald i emissionsfaktoren for el de seneste år.

Der er fortsat et stort
potentiale for at fortsætte den positive udvikling på opvarmningsområdet. Dette
gælder navnlig Fritid/Sport, Skoler og Plejecentre, hvor varmeforbruget har
været stigende. Der er opnået tilfredsstillende besparelser i elforbruget, hvor
forskellige indsatser effektivt har reduceret energiforbruget og CO2-udledningen.
Det er bl.a. sket ved udskiftning af lysarmaturer, pumper og installation af
solcelleanlæg. CO2-udledningen fra transportaktiviteterne er
reduceret med 18,4%i perioden 2010-2019. Det skyldes blandt andet en
forlængelse af sejltiden for Sejerøfærgen, udskiftning af biler i bilflåden til
mere brændstoføkonomiske og sammenlægning af administrationen, med mindre
intern kørsel til følge. Der et dog stadig et potentiale for yderligere CO2-reduktioner
på transportområdet, hvor især tiltag ifm. færgedriften vil kunne give
betydelige reduktioner.

I 2020 er der afsat et
mindre beløb til udskiftning af vinduer og døre på bygninger, hvilket vil
forbedre klimaskærmen i de pågældende bygninger.

Dertil kommer opsætning af
styring af i en række af kommunens ejendomme. Dette styringssystem giver
mulighed for at overvåge og styre energiforbruget til eksempelvis opvarmning og
ventilation i de pågældende ejendomme. Dette vil bevirke, at der kan opnås
energibesparelser, da energiforbruget i højere grad tilpasses og optimeres til
anvendelsen af bygninger.

Konverteringen af [adresse] kulbaserede kraftvarme til
biomasse i løbet af 2019, har betyder at fjernvarmen fra [adresse]
nu baseres på CO2-neutralt brændsel. Det vil slå fuldt igennem i
2020 på opvarmningen af de kommunale bygninger der modtager fjernvarme fra
Kalundborg Forsyning.

**Økonomiske konsekvenser**

Ingen.

**Teknik- og Miljøudvalgets møde
den 3. december 2020:**

Teknik- og Miljøudvalget er orienteret.

**Økonomiudvalgets møde den 9.
december 2020:**

Økonomiudvalget er orienteret.

**Bilag**

|  |  |
| --- | --- |
| Bilag 1: CO2-opgørelse for Kalundborg Kommune som virksomhed 2019 | 326-2020-341118 |
| Bilag 2: Baggrundsnotat - CO2-opgørelse for Kalundborg Kommune som virksomhed 2019 | 326-2020-341013 |